**REFERAT FRA MØTE I SANDEFJORD ROTARY KLUBB**

**Tid:** 14. oktober 2015 kl. 18.30

**Sted:** Rotaryrommet, Rica Park Hotell Sandefjord

**Til stede:** Medlemmer (25), reflektant (1) og gjest Wilhelm Eyde Kielland (Utvekslingsstudent)

Møtet ble ledet av president Morten Feen som ønsket velkommen. Presidenten informerte om Rotary saker inklusive fødselsdager for medlemmer.

3 minutt-foredrag ble holdt av Richard Horntvedt (TRF komiteen). Tema var Magnus Carlsen.

Past President Anne Grethe Bakken presenterte en meget fyldestgjørende årsrapport for Rotaryåret 2014-2015 tidligere oversendt medlemmene per e-mail. Rapporten ble også delt ut til klubbens medlemmer under møtet. Rapporten omtalte et aktivt Rotaryår med mange aktiviteter og stor grad av engasjement blant klubbens medlemmer.

Økonomien viste et akkumulert underskudd på Nok 50.000,- hvorav Nok 30.000,- var generert i Rotaryåret 2013-2014. Styret har analysert bakgrunnen for de siste to års underskudd og iverksetter tiltak for å sikre fremtidig drift uten underskudd.

Presidenten og Kasserer presenterte budsjettet for inneværende Rotaryår med et estimert overskudd på Nok 5000,-.

**Styret forslo å øke kontingenten med Nok 100,- per halvår, tilsvarende Nok 200,- per år.**

**Tor Fevang ble foreslått som Revisor. Begge forslagene ble akseptert av medlemmene.**

Kveldens gjest, Wilhelm Eyde Kielland, holdt et inspirerende foredrag om sitt studieår som klubbens utvekslingsstudent i Canada. Han har hatt et meget vellykket år i Canada og satte stor pris på den positive måte han ble tatt imot på av den lokale Rotaryklubben og ikke minst de tre vertsfamiliene han bodde hos under oppholdet. Som han selv uttrykte det «Utvekslingen har gitt meg utrolig mye; erfaringer og et nytt språk» (fransk). Wilhelm viste oss en imponerende filmpresentasjon han hadde laget fra tiden hos de enkelte vertsfamiliene, hvert opphold med egen musikk som bakgrunn. Han takket SRK for denne muligheten og oppfordret oss til å fortsette med utvekslingsstudenter.

Presidenten takket for møtet og oppfordret flest mulig av klubbens medlemmer til å stille som sjåfører i den landsdekkende innsamlingsaksjonen for Regnskogen kommende søndag.

Møtet ble hevet kl. 19.30.

Referent Richard Horntvedt